hu en hu hu hu hu en hu hu hu de hu pl hu en hu hu de hu pl hu en hu hu hu hu en hu hu en en en hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu hu hu pl hu hu hu hu hu hu hu sl de hu hu hu en hu
Még a fém élettartama sem korlátlan – ügyeljen a megfelelő védelmére | Helios
Hungarian Bulgarian Czech English Croatian Italian Macedonian Romanian Russian Slovak Slovenian Serbian Ukrainian
A vasat, acélt, cinket, rezet, alumíniumot és más fémeket széles körben használják. Csaknem minden lakóhelyen találhatunk olyan kerítéseket, lépcsőket, nyílászárókat, radiátorokat vagy más berendezési tárgyakat, melyekben fémek vannak. Gyakran előfordul, hogy a légköri hatások miatt a rosszul vagy egyáltalán nem védett felületek eredeti megjelenése megváltozik vagy a felületek állaga romlik. Megfelelő védelemmel az állagromlás megelőzhető vagy legalább csökkenthető, így meghosszabbítható egy termék élettartama.A hosszú távú védelem csak jól előkészített felületen, megfelelően kiválasztott bevonórendszerrel érhető el. Az alábbiakban néhány alapvető ötletet adunk a fémfelületek előkészítéséhez és festéséhez.
A festéshez válasszon derült, eső- és ködmentes időt, mivel a magas páratartalom hátrányos hatással lehet a bevonat száradására. Azt javasoljuk, ne fessen reggel, amikor a tárgyakat még harmat borítja, hanem várjon, amíg megszáradnak és felmelegszenek a környezet hőmérsékletére.
A zsírt és más szennyeződéseket alkalmas tisztítószerrel vagy hígítóval távolítsa el festés előtt. A felszínre már nem tapadó régi festéket mechanikailag, festékkaparóval vagy hőlégfúvóval el kell távolítani. A sértetlen bevonatokat, melyeket csak újra kell festeni, tisztítsa meg és finoman csiszolja meg.
A rozsdát mechanikailag, csiszolással vagy dörzsöléssel távolítsa el. Horganyzott fémlemezeket, vörösrezet, sárgarezet vagy alumíniumot nem ajánlatos drótkefével vagy fémgyapottal tisztítani! Ha a rozsdát (foszfor-) savas alapú vegyszerekkel távolítja el, a felületet vízzel alaposan öblítse le és szárítsa meg, és csak ezután lehet lefesteni (ha oldószeres festéket használ), mivel a visszamaradt szerek akadályozzák a száradást.
A fémtárgyak legnagyobb ellensége a víz és a levegő. Ezért a fémtárgyakat először mindig korróziógátló alapozó bevonattal kell védeni, mely megakadályozza a rozsdásodást és javítja a tapadást a felület és a fedőréteg között.   Azt ajánljuk, hogy hosszú távú védelemhez vigyen fel legalább egy, kitettebb felületeken két réteg alapozót, mely megvédi a fémfelületeket a rozsdásodástól és javítja a fedőbevonat tapadását.
A felület kívánt díszítését adó fedőrétegeket vagy zománcokat csak a felület rozsdavédelme után szabad felvinni. A zománcok védik is a felületet, mivel bizonyos színárnyalatok és fényességi szintek védik a fémet a nap és eső hatásaitól. Kültéri használatra fényes bevonatok használatát javasoljuk, melyek jobban ellenállnak a légköri hatásoknak és ritkábban kell őket felújítani.
A bevonat kiválasztása a felülettől és a kívánt végső megjelenéstől függ. Különösen oda kell figyelni akkor, ha „különleges” fémfelületeket, például horganyzott fémlemezeket, vörösrezet, alumíniumot vagy sárgarezet fest; ezek „nehezen festhető” felületnek számítanak, mivel a kereskedelemben kapható festékek gyakran rosszul tapadnak rájuk. E felületek hosszú távú védelmére kifejezetten a kiválasztott felülethez való bevonat használatát ajánljuk.
Azt javasoljuk, hogy a jó védelem és megjelenés fenntartására minden fémfelületet rendszeresen vizsgáljon át. Normál körülmények között ezt elegendő évente egyszer megtenni. Fordítson különös figyelmet a vízszintes és napsütésnek kitett felületekre, melyek jobban ki vannak téve az időjárás hatásainak.
A munkával és a megfelelő festék kiválasztásával kapcsolatos ötletek:
a weblapunkon vagy a csomagoláson megtalálható információk alapján válassza ki a termékhez megfelelő festéket, figyelembe véve, hogy a termék milyen körülményeknek lesz kitéve;
ha több réteget kell felvinni, minden réteghez ugyanazon gyártó festékét használja;
nem szabad különböző minőségű festékeket keverni, még akkor sem, ha azonos a gyártójuk;
a festéket csak akkor hígítsa, ha a kiválasztott felhordási módszerhez ez szükséges (pl. szórás), és a használati utasításban előírt hígítót használja;
festés előtt végezzen próbát a régi festék egy kis részén annak ellenőrzésére, hogy az új festék nem oldja-e vagy puhítja-e fel a régit;
ha alumíniumot fest, először egy tiszta felületen ellenőrizze a festék tapadását;
nagy felületek lefestésekor az egész felületet fesse le egyszerre – ne szakítsa félbe és folytassa a munkát;
a festendő tárgyak lehetőség szerint vízszintesen helyezkedjenek el;
a rögzített tárgyakat (pl. kerítések) hátulról előre és lentről felfelé fesse;
a festéket több vékony rétegben, a használati utasításban feltüntetett időtartamoknak megfelelően hordja fel;
még szebb megjelenést érhet el, ha a következő réteg felhordása előtt finoman megcsiszolja a felületet;
a terméket minden réteg előtt alaposan keverje fel;
a szerszámokat használat után azonnal mossa ki hígítóval (ha oldószeres festéket használ) vagy vízzel (ha vizes festéket használ), majd szárítsa meg;
ha festés közben foltok keletkeznek, ezeket frissen távolítsa el NITRO vagy TESSAROL hígítóval;
a megmaradt festéket öntse egy erre alkalmas kisebb edénybe, majd jól zárja le;
ügyeljen a tárolási hőmérsékletre, különösen vizes festékek (akrilfestékek) esetén – a festék ugyanis nem fagyhat meg.
Gyakori hibák és ezek okai fém védelme során:
a bevonat rossz tapadása – a felületet nem tisztította meg megfelelően, zsír, rozsda és festékmaró-maradványok vannak rajta, vízpára csapódott le a felületre
rozsda – a bevonatot alapozó nélkül használták, a felületet rosszul tisztították meg
a festék nem megfelelő terülése, ecsetnyomok – túl sok festéket vagy nem megfelelő hígítót használt, felváltak az alsó rétegek, túl magas volt a hőmérséklet
durva felület – a rétegeket nem csiszolta meg
puha és nem ellenállóképes festékréteg – az egyes rétegeket túl gyorsan vitte fel egymás után vagy a festéket túl vastagon vitte fel
rossz fedőképesség vagy nem megfelelő védelem – a festéket túl vékonyan hordta fel vagy túlságosan felhígította
hosszabb száradási idő, matt megjelenés és narancshéjszerű szerkezet – a festéket túl magas vagy alacsony hőmérsékleten és páratartalomnál vitte fel, nem megfelelő hígítót használt
a festék bőrösödik – nem az ajánlott hígítót használta
a festék nem szárad meg – a festékleszedő anyagokat nem távolította el megfelelően, túl magas a páratartalom és a hőmérséklet túlságosan alacsony, a festéket túl vastagon, egyetlen rétegben hordta fel
lyukacsos felszín – a festéket túl vékonyan hordta fel vagy túlságosan felhígította
a festék repedezik, hajszálrepedések jelennek meg rajta és ráncosodik – hígítatlan festéket egyetlen, vastag rétegben vitt fel
leválás – a felületet nem tisztította meg eléggé, nem távolította el megfelelően a régi, a felszínhez rosszul tapadó bevonatokat, rosszul tisztította meg a szerszámokat, nem használt megfelelő alapozót
látható bemélyedések a festék alatt – nem javította a felület sérüléseit
csomók megjelenése a felületen – a szerszámokat és felületet nem tisztította meg megfelelően, nem használt megfelelő alapozót
repedezett bevonat száradás után – vizes bevonatot túl alacsony hőmérsékleten vitt fel
Összes Tipp és Trükk
A modern HGMIX rendszer pótolja a készre kevert színkeverékek spektrumából hiányzó árnyalatokat.
Gyors válaszra van szüksége? Keressen a vásárlóink által gyakran feltett kérdésekre adott válaszokban.
Ezekkel a gyakorlati trükkökkel feldobhatja az otthonát.
Nézze meg, mely boltokban kaphatók a termékeink és keresse meg a legközelebbit.
Helios, Tovarna barv, lakov in umetnih smol Količevo, d.o.o.
Količevo 65, 1230 Domžale, tel.: 01/722 40 00, fax.: 01/722 41 10
© Helios TBLUS d.o.o. – Minden jog fenntartva